Í fyrsta lagi, velkomin á skrifstofuna mína.
Ég held við vitum að flestir sérstakir gestir
myndu aldrei láta sjá sig á svona móteli.
Með fullri virðingu.
En ég held að mér hafi tekist að fá sérstaklega sérstakan gest.
Ég ætla að ganga svo langt
að segja að allir gestirnir okkar séu mjög mikilvægir, Alexis.
Sætt. Hvað um það, Emil Kaplan er mjög áhrifamikill ferðabloggari.
Svo það er mjög mikilvægt að við látum honum líða vel.
Ef hann langar að líða eins og heima hjá sér
ætti ég að bjóða honum í mat. Joce er að gera pottrétt.
Hann þyrfti bara að koma með dálítið meðlæti, vínflösku
og eitthvað fínt fyrir húsið. Ekkert ódýrt.
Fáfarni vegurinn? -Þetta er frægt blogg.
Hann skrifar um besta matinn, gistinguna
og viðburði á fáförnum stöðum.
Ég vil ekki efast um hæfni þína, Alexis,
en það sakar ekki að beita bellibrögðum.
Þegar við vildum heilla fólk á Rose Video...
Kaffipása. -Réðum við leikara sem komu inn sem njósnarar.
Þeir þóttust vera... -Viðskiptavinir. Já.
Ganga um og tala vel um það sem þeim er greitt fyrir að tala um.
Ég veit það. Mér var greitt fyrir að tala vel um orkudrykk
á tónleikum Third Eye Blind.
Ég efast um að við höfum efni á leikurum.
Ef þið viljið borga einhverjum
fyrir að ljúga um hve frábært þetta mótel er, skal ég gera það.
Þurfum við Roland? -Stevie, þú getur verið njósnarinn.
Þú lítur út fyrir að hafa ráfað hingað inn. -Takk.
Og Johnny getur verið hótelstjórinn.
Hættu að kalla mig Johnny. Og ég er hótelstjórinn.
Þú ættir sennilega að byrja að koma þér í hlutverkið.
Allt í lagi, takk.
Bank, bank. Eru allir klæddir?
Enn og aftur, Ray, að segja "bank, bank"
er ekki það sama og að banka.
Ég er að elda morgunmat og langaði að vita
hvort ég ætti að gera aukalega handa ykkur tveimur.
Nei, takk. -Já.
Frábært. Opið eða lokað? -Lokað.
Ég hélt þú ætlaðir að ræða þetta við hann.
Ég leyfi fáum að sjá mig fyrir klukkan níu.
Ég gerði það. "Bank, bank" var hann að taka ábendingunni.
Þú ættir kannski að fjárfesta í lás.
Bank, bank. -Andskotinn.
Ég áttaði mig á því að ég á engin egg
en ég á pönnukökudeig. Hvað finnst okkur um það?
Fjórar, takk.
David, þú talar sífellt um það hvað þú borðar mikið
en ég hef séð þig ganga úr svefnherberginu í sturtuna
og þú lítur vel út.
Ray, við þurfum dálítið næði. -Auðvitað. Opið eða lokað?
Lokað.
Þetta gengur ekki lengur.
Það er tímabært að við skoðum íbúð.
Allt í lagi. Ef þú vilt það.
Ég held að þetta sé frekar nauðsyn núna, David.
Ég hef verið að hugsa málið lengi.
Herramenn, nú hlæið þið. Ég mundi að ég á egg,
þau eru í búrinu við hliðina á pönnukökudeiginu.
Sem þýðir að þau eru búin að vera úti í marga daga.
Er heppnin með okkur? -Get ég enn fengið pönnukökur? -Já.
Ray! -Patrick. -Lokað. -Auðvitað.
Þá sagði Zeljko: "Þú borðar, þú rennur út ánægð."
"Þú rennur út ánægð."
Allt í lagi. Hvað erum við að ræða í dag?
Fleiri sögur frá Bosníu? -Já, hún virðist eiga nóg af þeim.
Twyla, væri of mikil fyrirhöfn ef ég bæði kokkinn að gera kifla?
Hvað er kifla? -Hvernig er best að lýsa því?
Þú þarft þess ekki.
Sælar. Ronnie, Moira, ég sé að þið pöntuðuð án mín.
Það er skiljanlegt, þar sem ég er sjö mínútum of sein.
Við eigum eftir að panta kifla ef þú ert svöng.
Ég þarf að fara. Það má vera að ég komist ekki á æfingu í dag.
Roland átti að passa barnið en hann er upptekinn á mótelinu.
Jocelyn, það er allt í lagi þótt þú komist ekki á æfingu.
Já, barnið hefur forgang.
Ég er bara með samviskubit af því við þurfum að æfa
Nine Inch Nails-syrpuna fyrir prjónatónleikana.
Ég skal með glöðu geði taka það að mér, Jocelyn.
Eftir að vinna náið með leikstjóranum í Crows
finnst mér ég tengjast betur flæði manneskjunnar.
En þetta var eiginlega mitt...
Jafnvel þótt þú missir af flutningnum verða aðrir.
Og hafðu ekki áhyggjur af einsöngnum þínum,
ég kann hann utan að.
Ég syng hann reyndar í hljóði í hvert sinn sem þú syngur hann.
Ég veit það, Twyla, og það er ekki í hljóði.
En ég missi víst af þessu.
Sumir virðast vaknaðir. -Hinir illu hvílast ekki.
Þessa dagana grætur hann eða ég.
Sjáumst seinna. Bless. Ég skal opna.
Fyrirgefðu. Afsakið mig.
Velkominn á Rosebud-mótelið, hr. Kaplan.
Johnny Rose, það er ánægjulegt að...
Johnny er hótelstjórinn, láttu vita ef þig vantar eitthvað frá honum.
Þetta er Roland, hann er þjónustustjórinn.
Reyndar segir maður það svona og ég ber nafnið fram Rolan.
Ef þig vantar eitthvað, láttu mig vita.
Ég veiti herbergisþjónustu, bý um rúm og legg bílum...
Roland, þetta eru hlutir sem gætu reynst erfiðir
en við bjóðum upp á kaffi og bakkelsi alla morgna.
Frábært. Það ætti að vera betra en myglan
sem ég fékk í morgunmat á síðasta móteli.
Roland, viltu vísa hr. Kaplan til herbergisins?
Já. Viltu gjöra svo vel að koma með mér.
Ég vísa þér til herbergisins.
Þessa leið. Þú ert í lúxussvítunni okkar.
Svíta númer fjögur.
Fröken Felmington? -Nýtur þú dvalarinnar? -Já.
Jæja, Roland, Johnny. Við ættum að leyfa gestunum að spjalla.
Þessa leið, Roland. -Gjörðu svo vel. -Þakka þér.
Ég held þér muni líka dvölin.
Hér er hreint og þjónustan er góð. En ég dvel bara hér... sem gestur.
Það er alltaf gott að þekkja nágranna sína á svona stað.
Það er dálítið happa glappa.
En þú virðist nokkuð eðlileg. -Þakka þér fyrir að segja það.
Allir voru sammála um að ég væri sú venjulega í fangelsinu.
Hvaða fangelsi? Kannski þekkirðu konuna mína.
Ég er að grínast. Ég á ekki konu... lengur.
Hvarf hún? -Ég hætti aldrei að leita.
Ég heiti Emir. -Stevie. -Sæl, Stevie. Gaman að kynnast þér.
David, það er mjög, mjög mikilvægur gestur sem dvelur hér.
Gætirðu gist hjá Patrick í kvöld? Þú getur verið dálítið krefjandi.
Afsakið, ég er söluvænn ef eitthvað er.
Og ég get ekki farið til Patricks.
Reyndar var hann að senda mér heimilisfang nýrrar íbúðar
sem við förum kannski að skoða saman á eftir.
Er ég með eyrnapinna í eyranu
eða sagðir þú mér að þið ætluðuð að flytja inn saman?
Við ætlum bara að skoða.
Já, og við Adam Levine fengum okkur bara te saman.
Ég er mjög óviss um þetta allt saman.
Ég sá aldrei fyrir mér að ég byggi með einhverjum.
Það er skiljanlegt þar sem enginn sem þú hefur verið með
hefur sýnt nokkurn áhuga á því.
Ég er nokkuð viss um að mér dettur einhver í hug...
fyrir lok dagsins.
David, ég held að þetta gæti verið gott fyrir ykkur.
Ég veit að þú hugsaðir með þér að Alexis væri að verða
alger stelpustjóri og kannski sé hún að segja þetta
svo hún geti stækkað skrifstofuna sína þegar ég flyt út.
Ég var alls ekki að hugsa það.
David, kærastinn þinn bað þig að flytja inn með sér.
Þú gerir það. -Ég veit það.
Veistu um það bil hvenær þetta gæti gerst? -Nei.
Guð minn góður. Svo tregafullt. Ég dái það.
Ronnie, það er búið að breyta línunni.
Nú er hún: "Mig langar að kyssa þig eins og villidýr."
Ég man það þegar kemur að því.
Ég segi að við hættum þá leikar hæst standa.
Leitið að svörtu leðri í skápunum. Gervileður sleppur.
Ég er mætt! Ég fékk barnapössun.
Jocelyn, ég óttast að það sé um seinan.
En ég mætti á réttum tíma.
Já, en við byrjuðum klukkutíma fyrr.
Ronnie þarf að fara í nudd.
Flýttuð þið æfingunni af því Ronnie er að fara í nudd?
Og það hentaði Twylu.
Það er erfitt fyrir hana að finna tímann með kaffihúsið.
Er það erfitt fyrir hana?
Datt engum í hug að segja mér frá breytta tímanum?
Þú sagðist ekki komast. Vegna barnsins.
Ættum við að byrja æfinguna aftur?
Nei, ekki breyta neinu mín vegna.
Þú þarft að fara á kaffihúsið og Ronnie þarf að fara í nudd.
Ég er með þursabit.
Ég fór um allan bæinn í leit að barnapíu.
Ég tók númer af símastaur.
Hún passar gæludýr en sagðist gera undantekningu.
Ég veit ekki einu sinni hvert eftirnafnið hennar er.
Jocelyn, það hljómar hættulega.
Ég vildi ekki missa af æfingunni.
En skiptir það ykkur máli? Greinilega ekki.
Af því þið hagið ykkur eins og alger... T-orð!
Einhverjar ykkar komu henni greinilega í uppnám.
Ég sé um þetta.
Johnny, sérstaki gesturinn er enn í herberginu sínu.
Við ættum sennilega að bíða með að búa um rúmið hans.
Búa um rúmið? -Það er bara að mínu frumkvæði
fyrst ég er orðinn þjónustustjóri. -Ég hélt þú værir tengiliður.
Ég gaf mér stöðuhækkun.
Stevie, hvaða upplýsingar fékkstu?
Ég lagði mig. Svo fékk ég mér bjór. Nú vantar mig 40 dali.
Ætlarðu að kaupa brúðarkjól?
Emir vill að ég borði hádegisverð með sér.
Ha? Nei, þú þarft ekki að gera það.
Það er ekkert mál. Þetta er bara hádegisverður.
Nei, Stevie. Þetta er of langt gengið.
Hvað er á seyði? -Johnny er að neyða Stevie
í óþægilegar aðstæður með ókunnugum manni.
Þá það, ég skal taka við. Hvern erum við að tala um?
Emir. Og ég get farið.
Stevie, ég myndi fara í staðinn fyrir þig
en ég er upptekinn í dag við að búa um rúm.
Nei, mig langar að fara. Get ég bara fengið 50 dali?
Ég hélt þig vantaði 40. -Mig vantar líka sjampó.
Fatalús úr rúmfötunum. Þannig fær maður slæma umsögn.
Ég hef fengið hana nokkrum sinnum. Það er ekki falleg sjón.
Það besta við þetta samtal
er hvað það hentar vel með hádegisverði.
Þetta er ekki besta efnið mitt
en ég býð konum sjaldan út þegar ég er í vinnunni.
Áttu við að þú starfir við að gagnrýna mótel
og hafir aldrei kynnst neinni? -Það kemur þér eflaust á óvart
en flest fólk sem maður hittir á mótelum er ekki beint...
Ekki beint hvernig? -Það er ekki eins og þú.
Virkilega? Klárt? Heillandi? Með frábæra kímnigáfu?
Ég ætlaði að segja hógvært.
Hvað ert þú að gera í bænum?
Ég er á leiðinni að hitta systur mína í Flórída.
Hvað um þig? Líkar þér starfið þitt?
Já, að mestu leyti.
Ég læt lítið fyrir mér fara þegar ég er á ferðalagi.
Þegar fólk veit af komu minni er oft mikil sýndarmennska.
Maður veit aldrei hvað er einlægt.
Það hlýtur að vera erfitt.
Ég veit ekki einu sinni hvar ég byrja á matseðlinum.
Ég er njósnari. -Afsakaðu...
Þú sagðist ekki vita hvenær fólk væri einlægt
og ég get ekki haldið þessu áfram.
Ég vinn á mótelinu og samstarfsmenn mínir
töldu að það væri góð hugmynd ef ég talaði vel um mótelið.
En því meira sem við spjölluðum, þeim mun verr leið mér.
Þú gafst þig áður en við pöntuðum drykki.
Já, ég er víst léleg í þessu.
Ég leyfi þér að borða í friði. -Bíddu aðeins.
Vandinn er að ég borða oftast einn
svo þegar falleg kona situr á móti mér...
jafnvel þótt hún sé loddari, kann ég að meta félagsskapinn.
Gerðu það. -Þá það.
Dömur, bjóðið Jocelyn velkomna aftur í hringinn.
Eigum við að vera í hring?
Það er ekkert leyndarmál,
við vitum allar að Jocelyn á erfitt með að vera hreinskilin.
Vitum við það allar? -Rangt orð. Einlæg.
Ég held ég geti tekið við núna, Moira. -Þá það.
Dömur, ég hef átt erfitt síðan ég eignaðist barnið.
Þetta er gott. Segðu okkur meira frá því.
Allt í lagi. Stundum finnst mér eins og röddin í mér
heyrist ekki innan hópsins. -Aðeins hærra, Jocelyn.
Þótt ég biðji ykkur ekki um aðstoð
þýðir það ekki að ég þarfnist hennar ekki.
Vertu nákvæmari. Við erum allar hér til að aðstoða þig.
Ronnie, ég veit að þú hefur farið oft í nudd undanfarið.
Af því það á að hjálpa þér vegna slæms baks
og til að koma jafnvægi á skapið en ég sé engar framfarir.
Og stundum syngur þú of mjúklega. -Ósammála.
Og Twyla? -Fyrirgefðu. Ég skal syngja hærra.
Nei, þú syngur of hátt! -Frábært. Hleyptu þessu út!
Og Moira... -Við ættum að hætta núna.
Við erum allar þreyttar á að heyra um Bosníu. -Já.
Bosnía þetta og Crows hitt.
Nú ræðstu á garðinn þar sem hann er lægstur.
En þetta var gefandi æfing. Líður okkur ekki öllum betur?
Sjáðu Twylu. Sjáðu hvað hún er hrærð.
Nei, það er í lagi með mig.
Ég hef séð myndir af íbúðinni, hún lítur ansi vel út.
Já, yfirborðið gefur annað til kynna
en ég treysti þér.
Þegar ég flutti hingað og fékk herbergi hjá Ray
vissi ég ekki hversu lengi ég myndi dvelja.
Og hér erum við nú.
Fyrir mér er þetta súrsætt augnablik
af því ég gæti misst þig sem sambýling
en aftur á móti myndi ég fá sölulaunin.
Eins og þið sjáið er þetta opið rými.
Hún er flott, ekki satt, David?
Ég hélt þetta væri þakíbúð.
Hún er það. Efsta hæðin af þremur.
Þú sagðir að hún væri með einu svefnherbergi.
Hún er það. Að því leyti að það kemst bara eitt rúm fyrir.
En kojur geta verið skemmtilegar.
Eldstæði? -Sem ég er viss um að hiti herbergið fljótt
þar sem þetta er bara eitt stórt rými.
Mér líkar múrveggurinn. Hún er nokkuð stór.
Talandi um stærð. Ray, ég hef enn ekki séð skáp.
Fór fataherbergi framhjá mér? -Skápurinn er hérna.
Þetta er það sem fasteignasalar kalla skáp sem má stíga inn í.
Hvað finnst þér, David? Hún er ansi fullkomin.
Hún er sæt.
Ég vil ekki skemma meira fyrir umsögninni okkar
en væri þér sama þótt þú kæmir ekki upp um mig?
Ekkert mál.
Sjáið hver eru mætt aftur. -Heil á húfi.
Fröken Felmington, ert þú sátt við allt saman?
Það er undarlegt að segja það. En já, það er ég.
Ég bjó um rúmið fyrir þig.
En ég átti ekkert súkkulaði svo ég skildi eftir
afganga af pottrétt á koddanum þínum.
Það var óþarfaörlæti, Roland.
Mig langaði reyndar að biðja ykkur um nokkuð.
Að sjálfsögðu.
Mér datt í hug hvort Roland gæti pantað borð
á kaffihúsinu í kvöld fyrir okkur fröken Felmington.
Samþykkir fröken Felmington það? -Já. -Frábært.
Eitt í viðbót. Þið nefnduð herbergisþjónustu.
Ég myndi dá enskt morgunverðarte
inn á herbergi og kannski líka handa fröken Felmington.
Algerlega. Johnny, Emir og fröken Felmington vilja te.
Já, og ég skal sýna þér hvar þú finnur það, Roland.
Fröken Felmington, má ég eiga við þig orð?
Ég er mjög þreytt, getur þetta beðið?
Kvöldverður í kvöld? -Ef þú ert sátt við það.
Mig langar að kynnast fröken Felmington betur.
Ég er sátt við það. -En það er dálítið siðlaust.
Okkar á milli. Ég ætti að skrifa umfjöllunina
svo ég fái ekki samviskubit á eftir. -Þá það.
Allt í lagi, þú fyrst.
Þetta er ekki herbergið mitt. -Fyrirgefðu, ég ætlaði ekki...
Ég veit þetta er fyrsta íbúðin sem við skoðum
en það er eitthvað heimilislegt við hana.
Já, fangar eru á sama máli fyrstu árin eftir fangelsisvist.
Svo þú hatar hana.
Nei. En það sem ég lærði af House Hunters er að maður
á alltaf að sjá risíbúðina, heillandi enska kotið,
og þá sem þarf að gera upp þótt maður vilji hana ekki
en framleiðendurnir neyða mann til að skoða
áður en maður tekur stóra ákvörðun.
Herramenn? Ég þarf að sýna ykkur eitt í viðbót.
Hvernig erum við enn að skoða hana?
Þið þakkið mér síðar en þið þurfið ekki lengur
að hafa áhyggjur af opnum dyrum.
Það þarf bara að draga tjaldið frá...
baðherberginu. -Ray, gætum við fengið næði?
Sjálfsagt, ég bíð bara inni á baðherbergi.
Dregið frá eða dregið fyrir? -Fyrir held ég. -Dregið fyrir.
Engar áhyggjur. Við setjum hurð á baðherbergið.
Ég veit ekki hvort mig langi að setja hurð á þetta baðherbergi.
Ég er ekki ánægður með þessa íbúð.
Ég segi það ekki bara vegna skorts á skápaplássi
sem mun líklega knýja fram sambandsslit.
Mér finnst bara ef við ætlum að flytja inn saman
eigum við að vera algerlega sammála.
Ég skil það fullkomlega. -Gott.
En ég var bara að skoða þessa íbúð... bara fyrir mig.
En þú sagðir að við ætluðum að skoða íbúðir.
Ég átti við almennt. Af því ég vissi að þú myndir
gista reglulega hérna og þú hefðir eflaust skoðun á henni.
Einmitt. Fyrst hún er bara fyrir þig. Og stundum mig.
Mér finnst hún sæt.
Bíddu, áttu við að þú sért tilbúinn að flytja inn með mér?
Nei. Það snýst um skápapláss og tímasetningu.
Kannski getum við samið um það seinna.
Ég heyri varla í ykkur.
Erum við vissir um að við viljum hurð?
Ertu viss? -Þú ræður.
Ég er með blaðagrein sem þið viljið eflaust lesa.
Ef ég dó aftur... -Við fengum góða einkunn! -Ha?
Rosebud-mótelið er nauðsynlegt stopp
fyrir alla á ferðalagi eða þreytta ferðalanga.
Þetta heillandi, nýuppgerða vegamótel
er frábær hvíldarstöð fyrir þá sem vilja hreint herbergi
og þjónustu í fyrsta flokki. -Samanborið við hvað? Draugahús?
Reyndar ganga Johnny Rose og þjónustustjórinn hans
næstum of langt í gestrisni.
Hvar bið ég um að láta búa um hjá mér?
Er klemmuspjald eða eitthvað?
Íslenskur texti: Vilhjálmur Pétursson